|  |  |  |
| --- | --- | --- |
| หมายเหตุ |  | สารบัญ |
|  |  |  |
| 1 |  | ข้อมูลทั่วไป |
| 2 |  | เกณฑ์การจัดทำงบการเงินระหว่างกาล |
| 3 |  | การเปลี่ยนแปลงนโยบายการบัญชี |
| 4 |  | ผลกระทบจากการแพร่ระบาดของโรคติดเชื้อโคโรนา 2019 (COVID-19) |
| 5 |  | บุคคลหรือกิจการที่เกี่ยวข้องกัน |
| 6 |  | สินทรัพย์ทางการเงินหมุนเวียน |
| 7 |  | สินทรัพย์ทางการเงินไม่หมุนเวียนอื่น |
| 8 |  | เงินลงทุนในบริษัทร่วมและการร่วมค้า |
| 9 |  | ที่ดิน อาคารและอุปกรณ์ |
| 10 |  | ส่วนงานดำเนินงานและการจำแนกรายได้ |
| 11 |  | ภาษีเงินได้ |
| 12 |  | เครื่องมือทางการเงิน |
| 13 |  | ภาระผูกพันกับบุคคลหรือกิจการที่ไม่เกี่ยวข้องกันและหนี้สินที่อาจเกิดขึ้น |
| 14 |  | คดีความ |
| 15 |  | เงินปันผล |
| 16 |  | การจัดประเภทรายการใหม่ |

หมายเหตุประกอบงบการเงินเป็นส่วนหนึ่งของงบการเงินระหว่างกาลนี้

งบการเงินระหว่างกาลนี้ได้รับอนุมัติให้ออกงบการเงินจากคณะกรรมการเมื่อวันที่ 13 พฤศจิกายน 2563

1. **ข้อมูลทั่วไป**

บริษัท ไทยเรยอน จำกัด (มหาชน) (“บริษัท”) เป็นบริษัทมหาชนซึ่งจัดตั้งและมีภูมิลำเนาในประเทศไทย บริษัทดำเนินธุรกิจหลักในการผลิตเส้นใยประดิษฐ์เรยอนและเกลือโซเดียมซัลเฟตจำหน่าย ทั้งภายในประเทศและต่างประเทศ ที่อยู่ตามที่จดทะเบียนของสำนักงานและโรงงานของบริษัทมีดังนี้

สำนักงาน : 888/160-1 อาคารมหาทุนพลาซ่า ชั้น 16 ถนนเพลินจิต แขวงลุมพินี เขตปทุมวัน กรุงเทพมหานคร

โรงงาน 1 : 36 หมู่ที่ 2 ถนนอยุธยา-อ่างทอง ตำบลโพสะ อำเภอเมือง จังหวัดอ่างทอง

โรงงาน 2 : 19 หมู่ที่ 7 ถนนหนองปลากะดี่ ตำบลหนองปลาหมอ อำเภอหนองแค จังหวัดสระบุรี

1. **เกณฑ์การจัดทำงบการเงินระหว่างกาล**

*(ก) เกณฑ์การถือปฏิบัติ*

งบการเงินระหว่างกาลแบบย่อนี้นำเสนอรายการในงบการเงินในรูปแบบเดียวกับงบการเงินประจำปีและจัดทำหมายเหตุประกอบงบการเงินระหว่างกาลในรูปแบบย่อ (“งบการเงินระหว่างกาล”) ตามมาตรฐานการบัญชี ฉบับที่ 34 เรื่อง *การรายงานทางการเงินระหว่างกาล* รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชีฯ กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

งบการเงินระหว่างกาลนี้มิได้รวมข้อมูลทางการเงินทั้งหมดตามข้อกำหนดสำหรับงบการเงินประจำปีแต่เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้นการอ่านงบการเงินระหว่างกาลนี้จึงควรอ่านควบคู่กับงบการเงินของบริษัทสำหรับปีสิ้นสุดวันที่ 31 มีนาคม 2563

บริษัทได้ถือปฏิบัติตามมาตรฐานทางการรายงานทางการเงินใหม่เป็นครั้งแรกดังนี้

* มาตรฐานการรายงานทางการเงินกลุ่มเครื่องมือทางการเงิน (TFRS 9) และได้เปิดเผยผลกระทบจากการเปลี่ยนแปลงนโยบายการบัญชีไว้ในหมายเหตุข้อ 3
* มาตรฐานการรายงานทางการเงินฉบับที่ 16 เรื่อง *สัญญาเช่า* (TFRS 16) ซึ่งไม่มีผลกระทบต่องบการเงินอย่างมีสาระสำคัญ

นอกจากนี้บริษัทไม่ได้นำมาตรฐานการรายงานทางการเงินที่ออกและปรับปรุงใหม่ซึ่งยังไม่มีผลบังคับใช้ในงวดปัจจุบันมาถือปฏิบัติในการจัดทำงบการเงินนี้ก่อนวันที่มีผลบังคับใช้ บริษัทได้ประเมินผลกระทบที่อาจเกิดขึ้นต่องบการเงินจากการถือปฏิบัติตามมาตรฐานการรายงานทางการเงินที่ออกและปรับปรุงใหม่เหล่านี้ ซึ่งคาดว่าไม่มีผลกระทบที่มีสาระสำคัญต่องบการเงินในงวดที่ถือปฏิบัติ

*(ข) การใช้วิจารณญาณและการประมาณการ*

ในการจัดทำงบการเงินระหว่างกาล ผู้บริหารได้มีการใช้วิจารณญาณและการประมาณการในการถือปฏิบัติตามนโยบายการบัญชีของบริษัท ซึ่งผลที่เกิดขึ้นจริงอาจแตกต่างจากที่ประมาณการไว้ ทั้งนี้ นโยบายการบัญชี วิธีการคำนวณและแหล่งข้อมูลสำคัญที่ใช้ในการประมาณการซึ่งอาจมีความไม่แน่นอนนั้นไม่แตกต่างจากที่ได้อธิบายไว้ในงบการเงินสำหรับปีสิ้นสุดวันที่ 31 มีนาคม 2563 เว้นแต่การใช้วิจารณญาณและแหล่งข้อมูลสำคัญใหม่ที่ใช้ในการประมาณการจากการถือปฏิบัติตามมาตรฐานการรายงานทางการเงินใหม่และการถือปฎิบัติตามแนวปฎิบัติ เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์แพร่ระบาดของโรคติดเชื้อไวรัสโคโรนา 2019 (COVID-19) ซึ่งออกโดยสภาวิชาชีพบัญชีฯ ตามที่ได้อธิบายไว้ในหมายเหตุข้อ 3 และ 4 ตามลำดับ

1. **การเปลี่ยนแปลงนโยบายการบัญชี**

ตั้งแต่วันที่ 1 เมษายน 2563 บริษัทได้ถือปฏิบัติตามมาตรฐานการรายงานทางการเงินกลุ่มเครื่องมือทางการเงิน ผลกระทบของส่วนของผู้ถือหุ้นจากการเปลี่ยนแปลงนโยบายการบัญชี มีดังนี้

|  |  | งบการเงินที่แสดงเงินลงทุนตามวิธีส่วนได้**เ**สีย | | |  | งบการเงินเฉพาะกิจการ | | |
| --- | --- | --- | --- | --- | --- | --- | --- | --- |
|  |  | กำไรสะสม |  | องค์ประกอบอื่นของส่วนของผู้ถือหุ้น |  | กำไรสะสม |  | องค์ประกอบอื่นของส่วนของผู้ถือหุ้น | |
|  |  | *(พันบาท)* | | | | | | | |
| ณ วันที่ 31 มีนาคม 2563 - ตามที่รายงาน |  | 21,700,311 |  | (891,583) |  | 11,787,682 |  | 468,347 | |
| *เพิ่มขึ้น (ลดลง) เนื่องจาก* |  |  |  |  |  |  |  |  | |
| การถือปฏิบัติตามมาตรฐานการรายงานทางการเงินกลุ่มเครื่องมือทางการเงิน |  | - |  | 584,789 |  | - |  | 584,789 | |
| ภาษีเงินได้ที่เกี่ยวข้อง |  | - |  | (116,958) |  | - |  | (116,958) | |
| **ณ วันที่ 1 เมษายน 2563 - ปรับปรุงใหม่** |  | **21,700,311** |  | **(423,752)** |  | **11,787,682** |  | **936,178** | |

1. ***มาตรฐานการรายงานทางการเงินกลุ่มเครื่องมือทางการเงิน***

บริษัทได้ถือปฏิบัติตามมาตรฐานการรายงานทางการเงินกลุ่มเครื่องมือทางการเงินด้วยวิธีปรับปรุงผลกระทบสะสมกับกำไรสะสมและองค์ประกอบอื่นของส่วนของผู้ถือหุ้น ณ วันที่ 1 เมษายน 2563 ดังนั้น บริษัทจึงไม่ปรับปรุงข้อมูลที่นำเสนอ ณ วันที่ 31 มีนาคม 2563

มาตรฐานการรายงานทางการเงินกลุ่มเครื่องมือทางการเงินนี้ให้ข้อกำหนดเกี่ยวกับนิยามสินทรัพย์ทางการเงินและหนี้สินทางการเงินตลอดจนการรับรู้ การวัดมูลค่า การด้อยค่าและการตัดรายการ รวมถึงหลักการบัญชีของอนุพันธ์และการบัญชีป้องกันความเสี่ยง โดยผลกระทบจากการถือปฏิบัติตามมาตรฐานการรายงานทางการเงินกลุ่มเครื่องมือทางการเงิน มีดังนี้

1. *การจัดประเภทรายการและการวัดมูลค่าของสินทรัพย์ทางการเงินและหนี้สินทางการเงิน*

มาตรฐานการรายงานทางการเงิน ฉบับที่ 9 (“TFRS 9”) จัดประเภทสินทรัพย์ทางการเงินเป็น 3 ประเภท ได้แก่ ราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่น (FVOCI) และมูลค่ายุติธรรมผ่านกำไรหรือขาดทุน (FVTPL) โดยการจัดประเภทตาม TFRS 9 จะเป็นไปตามลักษณะของกระแสเงินสดของสินทรัพย์ทางการเงินและโมเดลธุรกิจของกิจการในการบริหารจัดการสินทรัพย์ทางการเงินนั้น ทั้งนี้ TFRS 9 ยกเลิกการจัดประเภทตราสารหนี้ที่จะถือจนครบกำหนด หลักทรัพย์เผื่อขาย หลักทรัพย์เพื่อค้า และเงินลงทุนทั่วไปตามที่กำหนดโดยมาตรฐานการบัญชี ฉบับที่ 105

ตาม TFRS 9 อนุพันธ์จะวัดมูลค่าด้วยมูลค่ายุติธรรมผ่านกำไรหรือขาดทุน เดิมบริษัทรับรู้รายการเมื่อใช้สิทธิในอนุพันธ์ดังกล่าว

1. *การด้อยค่าของสินทรัพย์ทางการเงิน*

TFRS 9 แนะนำวิธีการพิจารณาผลขาดทุนด้านเครดิตที่คาดว่าจะเกิดขึ้นตลอดอายุของเครื่องมือทางการเงิน ในขณะที่ เดิมบริษัทประมาณการค่าเผื่อหนี้สงสัยจะสูญโดยการวิเคราะห์ประวัติการชำระหนี้ และการคาดการณ์เกี่ยวกับการชำระหนี้ในอนาคตของลูกค้า TFRS 9 กำหนดให้ใช้วิจารณญาณในการประเมินว่าการเปลี่ยนแปลงของปัจจัยทางเศรษฐกิจนั้นมีผลกระทบต่อผลขาดทุนด้านเครดิตที่คาดว่าจะเกิดขึ้นอย่างไร และพิจารณาความน่าจะเป็นถ่วงน้ำหนัก ทั้งนี้ การพิจารณาด้อยค่าดังกล่าวจะถือปฏิบัติกับสินทรัพย์ทางการเงินที่วัดมูลค่าด้วยวิธีราคาทุนตัดจำหน่าย

บริษัทได้ประเมินการด้อยค่าตาม TFRS 9 ณ วันที่ 1 เมษายน 2563 ไม่มีผลกระทบต่อค่าเผื่อผลขาดทุนจากการด้อยค่าที่เป็นสาระสำคัญ

ตารางดังต่อไปนี้แสดงการจัดประเภทการวัดมูลค่าภายใต้มาตรฐานเดิมและ TFRS 9 รวมถึงการกระทบยอดมูลค่าตามบัญชีของสินทรัพย์ทางการเงินและหนี้สินทางการเงินแต่ละประเภทของบริษัท ณ วันที่ 1 เมษายน 2563

| งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ | | | | | | | | | | |
| --- | --- | --- | --- | --- | --- | --- | --- | --- | --- | --- |
| การจัดประเภทตามมาตรฐานเดิม  ณ วันที่ 31 มีนาคม 2563 | | |  | | การจัดประเภทตาม TFRS 9 ณ วันที่ 1 เมษายน 2563 | | | | | |
|  | มูลค่าตามบัญชี |  | | มูลค่ายุติธรรมผ่าน  กำไรหรือขาดทุน | |  | มูลค่ายุติธรรม  ผ่าน  กำไรขาดทุนเบ็ดเสร็จอื่น |  | ราคาทุน  ตัดจำหน่าย  สุทธิ |
|  | *(ล้านบาท)* | | | | | | | | |
| เงินสดและรายการเทียบเท่าเงินสด | 1,404 |  | | - | |  | - |  | 1,404 |
| สินทรัพย์ทางการเงินหมุนเวียน | 2,146 |  | | - | |  | - |  | 2,146 |
| ลูกหนี้การค้าและลูกหนี้หมุนเวียนอื่น | 1,114 |  | | - | |  | - |  | 1,114 |
| สินทรัพย์ทางการเงินไม่หมุนเวียนอื่น |  |  | |  | |  |  |  |  |
| - ตราสารทุน | 1,303 |  | | - | |  | 1,888 |  | - |
| - ตราสารหนี้ | 402 |  | | - | |  | - |  | 402 |
| รวมสินทรัพย์ทางการเงิน  ไม่หมุนเวียนอื่น | 1,705 |  | | - | |  | 1,888 |  | 402 |
| **รวม** | **6,369** |  | | **-** | |  | **1,888** |  | **5,066** |
|  |  |  | |  | |  |  |  |  |
| หนี้สินทางการเงินอื่น -  หนี้สินอนุพันธ์ | 23 |  | | 23 | |  | - |  | - |

บริษัทตั้งใจจะถือตราสารทุนจำนวน 1,303 ล้านบาท เพื่อวัตถุประสงค์ทางกลยุทธ์ในระยะยาว บริษัทเลือกกำหนดให้เงินลงทุนดังกล่าวเป็นเงินลงทุนที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น ทั้งนี้ ผลกำไร (ขาดทุน) สะสมจากการวัดมูลค่ายุติธรรมของเงินลงทุนดังกล่าวจะไม่ถูกจัดประเภทไปยังกำไรหรือขาดทุนในภายหลัง

1. **ผลกระทบจากการแพร่ระบาดของโรคติดเชื้อโคโรนา 2019 (COVID-19)**

ในช่วงต้นปี 2563 เกิดการแพร่ระบาดโรค COVID-19 ทำให้ประเทศไทยและหลายประเทศได้ประกาศมาตรการป้องกันหลายประการเพื่อป้องกันการแพร่ระบาดของโรค เช่น การสั่งให้มีการปิดสถานประกอบการหรือลดเวลาการประกอบกิจการเป็นการชั่วคราว การให้มีระยะห่างทางสังคม เป็นต้น ซึ่งส่งผลกระทบอย่างมากต่อระบบเศรษฐกิจโลก การผลิตการกระจายสินค้าตลอดจนผลการดำเนินงานของหลายกิจการในวงกว้าง ทั้งนี้ ผู้บริหารมีการติดตามสถานการณ์ดังกล่าวอย่างใกล้ชิด ในการควบคุมให้มีผลกระทบต่อธุรกิจให้น้อยที่สุดเท่าที่จะเป็นไปได้

ทั้งนี้ ณ วันที่ 30 กันยายน 2563 สถานการณ์ของการแพร่ระบาดดังกล่าวยังไม่สิ้นสุด ทำให้เกิดความไม่แน่นอนในการประมาณการผลกระทบที่คาดว่าจะเกิดขึ้น บริษัทจึงเลือกปฎิบัติตามแนวปฎิบัติ เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา (COVID-19) ซึ่งออกโดยสภาวิชาชีพบัญชีฯ ดังต่อไปนี้

* เลือกไม่นำข้อมูลที่เกี่ยวกับสถานการณ์ COVID-19 มาเป็นข้อมูลในการประมาณการความเพียงพอของกำไรทางภาษีที่จะเกิดขึ้นในอนาคตเพื่อที่จะใช้ประโยชน์จากสินทรัพย์ภาษีเงินได้รอการตัดบัญชี
* เลือกไม่นำสถานการณ์ COVID-19 มาถือเป็นข้อบ่งชี้ของการด้อยค่า ตามมาตรฐานการบัญชี ฉบับที่ 36 เรื่อง การด้อยค่าของสินทรัพย์
* เลือกไม่นำข้อมูลที่มีการคาดการณ์ในอนาคต (Forward-looking information) มาพิจารณาการด้อยค่าของลูกหนี้การค้าตามวิธีการอย่างง่าย (Simplified approach) โดยใช้ข้อมูลผลขาดทุนด้านเครดิตในอดีตมาพิจารณาอัตราการสูญเสีย (loss rate)

1. **บุคคลหรือกิจการที่เกี่ยวข้องกัน**

ความสัมพันธ์ที่มีกับบริษัทร่วมและการร่วมค้า**ได้เปิดเผยในหมายเหตุข้อ** 8

รายการที่สำคัญกับบุคคลหรือกิจการที่เกี่ยวข้องกันสำหรับงวดสามเดือนและหกเดือนสิ้นสุดวันที่ 30 กันยายน สรุปได้ดังนี้

|  | งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ | | |
| --- | --- | --- | --- |
| ***สำหรับงวดสามเดือนสิ้นสุดวันที่ 30 กันยายน*** | 2563 |  | 2562 |
|  | *(ล้านบาท)* | | |
| **บริษัทร่วม** |  |  |  |
| รายได้จากการขายสินค้า | 118 |  | 68 |
| เงินปันผลรับ | 115 |  | 108 |
| รายได้อื่น | 2 |  | 1 |
| ซื้อวัตถุดิบ | 85 |  | 95 |
| ค่าใช้จ่ายอื่น | - |  | 1 |
|  |  |  |  |
| **การร่วมค้า** |  |  |  |
| ค่าใช้จ่ายอื่น | 1 |  | - |
|  |  |  |  |
| **บุคคลหรือกิจการอื่นที่เกี่ยวข้องกัน** |  |  |  |
| รายได้จากการขายสินค้า | 7 |  | 97 |
| เงินปันผลรับ | 5 |  | 8 |
| รายได้อื่น | - |  | 1 |
| ซื้อวัตถุดิบ | 222 |  | 558 |
| ซื้อเงินลงทุนในบริษัทร่วม | 1,939 |  | - |
|  |  |  |  |
| **ผู้บริหารสำคัญ** |  |  |  |
| ค่าตอบแทนผู้บริหารสำคัญ |  |  |  |
| ผลประโยชน์ระยะสั้นของผู้บริหาร | 8 |  | 10 |

|  | งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ | | |
| --- | --- | --- | --- |
| ***สำหรับงวดหกเดือนสิ้นสุดวันที่ 30 กันยายน*** | 2563 |  | 2562 |
|  | *(ล้านบาท)* | | |
| **บริษัทร่วม** |  |  |  |
| รายได้จากการขายสินค้า | 124 |  | 216 |
| เงินปันผลรับ | 115 |  | 108 |
| รายได้อื่น | 3 |  | 3 |
| ซื้อวัตถุดิบ | 140 |  | 187 |
| ค่าใช้จ่ายอื่น | - |  | 1 |
|  |  |  |  |
| **การร่วมค้า** |  |  |  |
| ค่าใช้จ่ายอื่น | 1 |  | - |
|  |  |  |  |
| **บุคคลหรือกิจการอื่นที่เกี่ยวข้องกัน** |  |  |  |
| รายได้จากการขายสินค้า | 23 |  | 188 |
| เงินปันผลรับ | 5 |  | 8 |
| รายได้อื่น | - |  | 1 |
| ซื้อวัตถุดิบ | 280 |  | 839 |
| ค่าใช้จ่ายอื่น | 1 |  | 3 |
| ซื้อเงินลงทุนในบริษัทร่วม | 1,939 |  | - |
|  |  |  |  |
| **ผู้บริหารสำคัญ** |  |  |  |
| ค่าตอบแทนผู้บริหารสำคัญ |  |  |  |
| ผลประโยชน์ระยะสั้นของผู้บริหาร | 16 |  | 19 |

ยอดคงเหลือกับบุคคลหรือกิจการที่เกี่ยวข้องกัน ณ วันที่ 30 กันยายน 2563 และ วันที่ 31 มีนาคม 2563 มีดังนี้

|  | งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ | | |
| --- | --- | --- | --- |
|  | 30 กันยายน |  | 31 มีนาคม |
|  | 2563 |  | 2563 |
|  | *(พันบาท)* | | |
| ***ลูกหนี้การค้าและลูกหนี้หมุนเวียนอื่น*** |  | | |
| บริษัทร่วม | 201,638 |  | 130,513 |
| กิจการอื่นที่เกี่ยวข้องกัน | 7,452 |  | 81,924 |
| **รวม** | **209,090** |  | **212,437** |
|  |  |  |  |
| ***เจ้าหนี้การค้าและเจ้าหนี้หมุนเวียนอื่น*** |  |  |  |
| บริษัทร่วม | 30,254 |  | 100,447 |
| การร่วมค้า | 856 |  | - |
| กิจการอื่นที่เกี่ยวข้องกัน | 220,827 |  | 544,926 |
| **รวม** | **251,937** |  | **645,373** |

1. **สินทรัพย์ทางการเงินหมุนเวียน**

|  | **อัตราดอกเบี้ย** | | |  | งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ | | |
| --- | --- | --- | --- | --- | --- | --- | --- |
|  | 30 กันยายน |  | 31 มีนาคม |  | 30 กันยายน |  | 31 มีนาคม |
|  | 2563 |  | 2563 |  | 2563 |  | 2563 |
|  | *(ร้อยละต่อปี)* | | |  | ***(พันบาท)*** | | |
| เงินฝากธนาคารประเภทฝากประจำ | 0.5 - 1.65 |  | 0.5 - 2.1 |  | 520,863 |  | 2,146,254 |
| **รวม** |  |  |  |  | **520,863** |  | **2,146,254** |

1. **สินทรัพย์ทางการเงินไม่หมุนเวียนอื่น**

|  | งบการเงินที่แสดงเงินลงทุนตามวิธีส่วนได้เสีย/งบการเงินเฉพาะกิจการ | | |
| --- | --- | --- | --- |
|  | 30 กันยายน 2563 |  | 31 มีนาคม 2563 |
|  | *(พันบาท)* | | |
| **ตราสารทุน** |  |  |  |
| *ใบแสดงสิทธิในผลประโยชน์ที่เกิดจากหลักทรัพย์อ้างอิง*  *(Global Depository Receipts - GDRs)* |  |  |  |
| บริษัท กราซิม อินดัสตรีส์ จำกัด | 51,779 |  | 51,779 |
| บริษัท อัลตร้าเทค ซีเมนต์ จำกัด | 71,832 |  | 71,832 |
| บริษัท อดิตยา เบอร์ล่า แคปิตอล จำกัด | 6,448 |  | 6,448 |
| *หุ้นสามัญ* |  |  |  |
| บริษัท อินโดไทยซินเทติกซ์ จำกัด | 42,174 |  | 42,174 |
| บริษัท เอวี กรุ๊ป เอ็นบี อิงค์ | - |  | 545,506 |
| บริษัท อเล็กซานเดรีย ไฟเบอร์ เอส.เอ.อี. | 266,794 |  | 266,794 |
| บริษัท ไทยเปอร์อ็อกไซด์ จำกัด | 20 |  | 20 |
| **รวม** | **439,047** |  | **984,553** |
| *บวก:* กำไรที่ยังไม่เกิดขึ้นจริงจากการเปลี่ยนแปลงมูลค่ายุติธรรม ผ่านกำไรขาดทุนเบ็ดเสร็จอื่น | 936,692 |  | 585,434 |
| หัก: ค่าเผื่อการด้อยค่า | (266,794) |  | (266,794) |
| **มูลค่ายุติธรรม** | **1,108,945** |  | **1,303,193** |
|  |  |  |  |
| **ตราสารหนี้** |  |  |  |
| *หุ้นบุริมสิทธิ* |  |  |  |
| บริษัท ไทยเปอร์อ็อกไซด์ จำกัด | 6,500 |  | 6,500 |
| บริษัท เอวี กรุ๊ป เอ็นบี อิงค์ | 82,174 |  | 82,174 |
| อดิตยา กรุ๊ป เอบี | 260,480 |  | 260,480 |
| **รวม** | **349,154** |  | **349,154** |
|  |  |  |  |
| *หนี้สินทางการเงินที่มีภาระค้ำประกัน* |  |  |  |
| พันธบัตรธนาคารแห่งประเทศไทย | **52,422** |  | **52,422** |
|  |  |  |  |
| **รวมสินทรัพย์ทางการเงินไม่หมุนเวียนอื่น** | **1,510,521** |  | **1,704,769** |

ณ วันที่ 30 กันยายน 2563 เงินลงทุนในตราสารหนี้ที่มีภาระค้ำประกันมีอัตราดอกเบี้ยร้อยละ 1.62 ต่อปี *(31 มีนาคม 2563 : ร้อยละ 1.62 ต่อปี)*โดยบริษัทได้นำไปวางค้ำประกันการใช้ไฟฟ้ากับการไฟฟ้าส่วนภูมิภาค

หุ้นบุริมสิทธิของ อดิตยา กรุ๊ป เอบี เป็นหุ้นบุริมสิทธิประเภทไม่สะสมเงินปันผล มีสิทธิร่วมรับเงินปันผลกับหุ้นสามัญ สามารถไถ่ถอนได้และมีสิทธิออกเสียง โดยบริษัทมีสิทธิในการรับเงินปันผลในอัตราร้อยละ 1 ต่อปี ในปีที่มีการประกาศจ่ายเงินปันผล

หุ้นบุริมสิทธิของบริษัท เอวี กรุ๊ป เอ็นบี อิงค์ เป็นหุ้นบุริมสิทธิประเภทไม่สะสมเงินปันผล มีสิทธิร่วมรับเงินปันผลกับหุ้นสามัญ เรียกไถ่ถอนได้และไม่มีสิทธิออกเสียง โดยบริษัทมีสิทธิในการรับเงินปันผลในอัตราร้อยละ 6 ต่อปี ในปีที่มีการประกาศจ่ายเงินปันผล

เมื่อวันที่ 9 กันยายน 2563 คณะกรรมการบริษัทมีมติอนุมัติการเข้าซื้อหุ้นสามัญของบริษัท เอวี กรุ๊ป เอ็นบี อิงค์   
เพิ่มอีกร้อยละ 30 จากกิจการที่เกี่ยวข้องกันซึ่งทำให้บริษัทมีส่วนได้เสียเพิ่มขึ้นจากร้อยละ 19 เป็นร้อยละ 49 โดยบริษัทจ่ายค่าตอบแทนเป็นจำนวน 1,939 ล้านบาท บริษัทจัดประเภทเงินลงทุนดังกล่าวจากสินทรัพย์ทางการเงินไม่หมุนเวียนอื่นเป็นการลงทุนในบริษัทร่วมเมื่อวันที่ 28 กันยายน 2563 (วันที่ทำสัญญาซื้อขาย) ทั้งนี้ บริษัทจัดประเภทเงินลงทุนดังกล่าวใหม่ด้วยวิธีมูลค่ายุติธรรม ซึ่งราคาทุนของเงินลงทุนในบริษัทร่วมได้แก่ ผลรวมของราคาทุนเริ่มแรกกับผลกำไรจากการวัดมูลค่ายุติธรรมสะสมและเงินจ่ายซื้อเพิ่ม ณ วันที่ได้มาซึ่งอิทธิพลอย่างมีนัยสำคัญ

บริษัท อเล็กซานเดรีย ไฟเบอร์ เอส.เอ.อี. ได้มีมติอนุมัติให้มีการเลิกบริษัทตามที่ประชุมผู้ถือหุ้นของบริษัท ซึ่งได้จดทะเบียนเลิกบริษัทแล้วเมื่อวันที่ 31 สิงหาคม 2557 โดยปัจจุบันยังอยู่ในระหว่างดำเนินการชำระบัญชี จากผลดังกล่าวเงินลงทุนในหุ้นสามัญทั้งหมดได้มีการรับรู้การด้อยค่าเต็มจำนวนแล้ว

สำหรับงวดสามเดือนและหกเดือนสิ้นสุดวันที่ 30 กันยายน บริษัทได้รับเงินปันผลจากสินทรัพย์ทางการเงินไม่หมุนเวียนอื่น สรุปได้ดังนี้

|  | งบการเงินที่แสดงเงินลงทุนตามวิธีส่วนได้เสีย/งบการเงินเฉพาะกิจการ | | | |
| --- | --- | --- | --- | --- |
|  | 2563 |  | 2562 |
|  | *(พันบาท)* | | | |
| ***สำหรับงวดสามเดือน*** |  | | | |
| บริษัท ไทยเปอร์อ็อกไซด์ จำกัด | 130 |  | - |
| บริษัท อินโดไทยซินเทติกซ์ จำกัด | 159 |  | - |
| บริษัท อัลตร้าเทค ซีเมนต์ จำกัด | 1,214 |  | 1,134 |
| บริษัท กราซิม อินดัสตรีส์ จำกัด | 3,324 |  | 5,706 |
| **รวม** | **4,827** |  | **6,840** |
|  |  |  |  |
| ***สำหรับงวดหกเดือน*** |  | | | |
| บริษัท ไทยเปอร์อ็อกไซด์ จำกัด | 650 |  | 520 |
| บริษัท อินโดไทยซินเทติกซ์ จำกัด | 159 |  | 318 |
| บริษัท อัลตร้าเทค ซีเมนต์ จำกัด | 1,214 |  | 1,134 |
| บริษัท กราซิม อินดัสตรีส์ จำกัด | 3,324 |  | 5,706 |
| **รวม** | **5,347** |  | **7,678** |

1. **เงินลงทุนในบริษัทร่วมและการร่วมค้า**

###### เงินลงทุนในบริษัทร่วมและการร่วมค้า ณ วันที่ 30 กันยายน 2563 และวันที่ 31 มีนาคม 2563 และเงินปันผลรับสำหรับงวดหกเดือนสิ้นสุดวันที่ 30 กันยายน 2563 และ 2562 มีดังนี้

|  | **งบการเงินที่แสดงเงินลงทุนตามวิธีส่วนได้เสีย/งบการเงินเฉพาะกิจการ** | | | | | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | ลักษณะธุรกิจ | สัดส่วน  ความเป็นเจ้าของ | | |  | ทุนชำระแล้ว | | |  | ราคาทุน | | |  | มูลค่าตาม  วิธีส่วนได้เสีย | | |  | เงินปันผลรับสำหรับ  งวดหกเดือนสิ้นสุดวันที่ | | |
|  |  | 30 กันยายน2563 |  | 31 มีนาคม2563 |  | 30 กันยายน2563 |  | 31 มีนาคม  2563 |  | 30 กันยายน2563 |  | 31 มีนาคม2563 |  | 30 กันยายน2563 |  | 31 มีนาคม2563 |  | 30 กันยายน2563 |  | 30 กันยายน2562 |
|  |  | *(ร้อยละ)* | | |  | *(ล้านบาท)* | | | | | | | | | | | | | | |
| ***บริษัทร่วม*** |  |  |  |  |  |  |  |  |  |  |  |  |  |  |  |  |  |  |  |  |
| บริษัท พีที อินโด ลิเบอร์ตี้  เท็กซ์ไทล์ | ผลิตเส้นด้ายชนิดปั่น  สังเคราะห์ | 40.00 |  | 40.00 |  | USD 20 ล้าน |  | USD 20 ล้าน |  | 198 |  | 198 |  | 244 |  | 320 |  | - |  | - |
| บริษัท อดิตยา เบอร์ล่า เคมี  คัลส์ (ประเทศไทย) จำกัด | ผลิตสารเคมี | 29.98 |  | 29.98 |  | 1,700 |  | 1,700 |  | 510 |  | 510 |  | 4,242 |  | 4,255 |  | 25 |  | 25 |
| บริษัท ไทย อคริลิค ไฟเบอร์  จำกัด | ผลิตเส้นใยสังเคราะห์ | 30.00 |  | 30.00 |  | 713 |  | 713 |  | 407 |  | 407 |  | 189 |  | 218 |  | - |  | - |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  | *(ร้อยละ)* | | |  | *(ล้านบาท)* | | | | | | | | | | | | | | |
| ***บริษัทร่วม (ต่อ)*** |  |  | | |  |  | | | | | | | | | | | | | | |
| บริษัท เบอร์ล่า คาร์บอน  (ประเทศไทย) จำกัด  (มหาชน) | ผลิตผงเขม่าดำ | 24.98 |  | 24.98 |  | 300 |  | 300 |  | 236 |  | 236 |  | 4,906 |  | 5,018 |  | 90 |  | 83 |
| บริษัท ไทย โพลีฟอสเฟต  และเคมีภัณฑ์ จำกัด | บริษัทเพื่อการลงทุน | 49.00 |  | 49.00 |  | 125 |  | 125 |  | 64 |  | 64 |  | 3,367 |  | 3,354 |  | - |  | - |
| บริษัท เบอร์ล่า จิงเว่ย์  ไฟเบอร์ จำกัด | ผลิตเส้นใยประดิษฐ์เรยอน | 42.53 |  | 42.53 |  | RMB 655 ล้าน |  | RMB 655 ล้าน |  | 1,388 |  | 1,388 |  | 86 |  | 310 |  | - |  | - |
| อดิตยา กรุ๊ป เอบี | บริษัทเพื่อการลงทุน | 33.33 |  | 33.33 |  | SEK 0.05 ล้าน |  | SEK 0.05 ล้าน |  | 1,824 |  | 1,824 |  | 890 |  | 992 |  | - |  | - |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  | *(ร้อยละ)* | | |  | *(ล้านบาท)* | | | | | | | | | | | | | | |
| ***บริษัทร่วม (ต่อ)*** |  |  | | |  |  | | | | | | | | | | | | | | |
| Aditya Birla Elyaf Sanayi Ve Ticaret Anonim Sirketi | ผลิตเส้นใยประดิษฐ์เรยอน | 33.33 |  | 33.33 |  | TRY 0.50 ล้าน |  | TRY 0.50 ล้าน |  | 3 |  | 3 |  | 4 |  | 5 |  | - |  | - |
| บริษัท เอวี กรุ๊ป เอ็นบี อิงค์ | ผลิตเยื่อกระดาษและเส้นใย | 49.00 |  | 19.00 |  | CAD 80  ล้าน |  | - |  | 3,155 |  | - |  | 3,155 |  | - |  | - |  | - |
| **รวม** |  |  |  |  |  |  |  |  |  | **7,785** |  | **4,630** |  | **17,083** |  | **14,472** |  | **115** |  | **108** |
|  |  |  |  |  |  |  |  |  |  |  |  |  |  |  |  |  |  |  |  |  |
| ***การร่วมค้า*** |  |  |  |  |  |  |  |  |  |  |  |  |  |  |  |  |  |  |  |  |
| AV Terrace Bay Inc. | ผลิตเยื่อกระดาษ | 60.00 |  | 60.00 |  | 1,289 |  | 1,289 |  | **1,289** |  | **1,289** |  | **-** |  | **-** |  | **-** |  | **-** |

เงินลงทุนในบริษัทร่วมซึ่งจดทะเบียนในตลาดหลักทรัพย์แห่งประเทศไทยมูลค่ายุติธรรมของเงินลงทุนดังกล่าวมีดังต่อไปนี้

|  |  |  |  |
| --- | --- | --- | --- |
| **บริษัทร่วม** | **มูลค่ายุติธรรม ณ วันที่** | | |
|  | 30 กันยายน 2563 |  | 31 มีนาคม 2563 |
|  | *(พันบาท/หุ้น)* | | |
| จำนวนหุ้นที่ถือ | 74,937,500 |  | 74,937,500 |
| ราคาต่อหุ้น *(บาท)* | 42.5 |  | 39.25 |
| มูลค่ายุติธรรม บริษัท เบอร์ล่า คาร์บอน (ประเทศไทย)  จำกัด (มหาชน) | 3,184,843 |  | 2,941,297 |

**ส่วนแบ่งกำไรขาดทุนเบ็ดเสร็จและเงินปันผลรับ**

ในระหว่างงวด บริษัทรับรู้ส่วนแบ่งกำไร (ขาดทุน) จากการลงทุนในบริษัทร่วมในงบการเงินที่แสดงเงินลงทุนตามวิธีส่วนได้เสียดังนี้

|  |  | **งบการเงินที่แสดงเงินลงทุนตามวิธีส่วนได้เสีย** | | | | | | |
| --- | --- | --- | --- | --- | --- | --- | --- | --- |
|  |  | ส่วนแบ่งกำไร (ขาดทุน) ของบริษัทร่วมที่ใช้วิธีส่วนได้เสีย สำหรับงวดสามเดือนสิ้นสุดวันที่ 30 กันยายน | | |  | ผลต่างของอัตราแลกเปลี่ยนจากการแปลงค่างบการเงินสำหรับงวดสามเดือนสิ้นสุด  วันที่ 30 กันยายน | | |
|  |  | 2563 |  | 2562 |  | 2563 |  | 2562 |
|  |  | *(พันบาท)* | | | | | | |
| ***บริษัทร่วม*** |  |  |  |  |  |  |  |  |
| บริษัท พีที อินโด ลิเบอร์ตี้ เท็กซ์ไทล์ |  | (24,334) |  | 726 |  | (11,383) |  | (1,335) |
| บริษัท อดิตยา เบอร์ล่า เคมีคัลส์  (ประเทศไทย) จำกัด |  | 129,212 |  | (11,515) |  | 18,431 |  | (16,928) |
| บริษัท ไทย อคริลิค ไฟเบอร์ จำกัด |  | (1,649) |  | (57,395) |  | - |  | - |
| บริษัท เบอร์ล่า คาร์บอน (ประเทศไทย)  จำกัด (มหาชน) |  | 176,374 |  | 131,308 |  | 17,642 |  | (33,312) |
| บริษัท ไทย โพลีฟอสเฟตและเคมีภัณฑ์  จำกัด |  | 78,974 |  | (4,201) |  | 11,367 |  | (10,440) |
| บริษัท เบอร์ล่า จิงเว่ย์ ไฟเบอร์ จำกัด |  | (83,870) |  | (54,226) |  | (28,585) |  | (22,450) |
|  |  |  |  |  |  |  |  |  |
|  |  | ส่วนแบ่งกำไร (ขาดทุน) ของบริษัทร่วมที่ใช้วิธีส่วนได้เสียสำหรับงวดสามเดือนสิ้นสุดวันที่ 30 กันยายน | | |  | ผลต่างของอัตราแลกเปลี่ยนจากการแปลงค่างบการเงินสำหรับงวดสามเดือนสิ้นสุด  วันที่ 30 กันยายน | | |
|  |  | 2563 |  | 2562 |  | 2563 |  | 2562 |
|  |  | *(พันบาท)* | | | | | | |
| ***บริษัทร่วม (ต่อ)*** |  |  | | | | | | |
| Aditya Group AB |  | (47,102) |  | (37,526) |  | (18,304) |  | (64,800) |
| Aditya Birla Elyaf Sanayi Ve Ticaret  Anonim Sirketi |  | 5 |  | 110 |  | (437) |  | (361) |
| บริษัท เอวี กรุ๊ป เอ็นบี อิงค์ |  | - |  | - |  | - |  | - |
| **รวม** |  | **227,610** |  | **(32,719)** |  | **(11,269)** |  | **(149,626)** |
|  |  |  |  |  |  |  |  |  |
| ***การร่วมค้า*** |  |  |  |  |  |  |  |  |
| AV Terrace Bay Inc. |  | - |  | - |  | - |  | - |
| **รวม** |  | **227,610** |  | **(32,719)** |  | **(11,269)** |  | **(149,626)** |

|  |  | **งบการเงินที่แสดงเงินลงทุนตามวิธีส่วนได้เสีย** | | | | | | |
| --- | --- | --- | --- | --- | --- | --- | --- | --- |
|  |  | ส่วนแบ่งกำไร (ขาดทุน) ของบริษัทร่วมที่ใช้วิธีส่วนได้เสีย สำหรับงวดหกเดือนสิ้นสุดวันที่ 30 กันยายน | | |  | ผลต่างของอัตราแลกเปลี่ยนจากการแปลงค่างบการเงินสำหรับงวดหกเดือนสิ้นสุด  วันที่ 30 กันยายน | | |
|  |  | 2563 |  | 2562 |  | 2563 |  | 2562 |
|  |  | *(พันบาท)* | | | | | | |
| ***บริษัทร่วม*** |  |  |  |  |  |  |  |  |
| บริษัท พีที อินโด ลิเบอร์ตี้ เท็กซ์ไทล์ |  | (47,989) |  | (8,567) |  | (27,971) |  | (12,216) |
| บริษัท อดิตยา เบอร์ล่า เคมีคัลส์  (ประเทศไทย) จำกัด |  | 7,722 |  | (114,608) |  | 5,413 |  | (16,928) |
| บริษัท ไทย อคริลิค ไฟเบอร์ จำกัด |  | (29,396) |  | (62,518) |  | - |  | - |
| บริษัท เบอร์ล่า คาร์บอน (ประเทศไทย)  จำกัด (มหาชน) |  | 241 |  | 181,297 |  | (22,643) |  | (39,129) |
| ***บริษัทร่วม (ต่อ)*** |  |  |  |  |  |  |  |  |
| บริษัท ไทย โพลีฟอสเฟตและเคมีภัณฑ์  จำกัด |  | 9,168 |  | (62,412) |  | 3,338 |  | (10,440) |
| บริษัท เบอร์ล่า จิงเว่ย์ ไฟเบอร์ จำกัด |  | (174,111) |  | (80,277) |  | (49,656) |  | (56,868) |
| Aditya Group AB |  | (101,456) |  | (94,768) |  | (518) |  | (103,933) |
| Aditya Birla Elyaf Sanayi Ve Ticaret  Anonim Sirketi |  | 70 |  | 293 |  | (924) |  | (648) |
| บริษัท เอวี กรุ๊ป เอ็นบี อิงค์ |  | - |  | - |  | - |  | - |
| **รวม** |  | **(335,751)** |  | **(241,560)** |  | **(92,961)** |  | **(240,162)** |
|  |  |  |  |  |  |  |  |  |
| ***การร่วมค้า*** |  |  |  |  |  |  |  |  |
| AV Terrace Bay Inc. |  | - |  | - |  | - |  | - |
| **รวมทั้งสิ้น** |  | **(335,751)** |  | **(241,560)** |  | **(92,961)** |  | **(240,162)** |

บริษัทไม่ได้รับรู้ผลขาดทุนของเงินลงทุนที่บันทึกตามวิธีส่วนได้เสียบางแห่งที่มีส่วนแบ่งขาดทุนเกินกว่ามูลค่าตามบัญชีของเงินลงทุนดังกล่าว ณ วันที่ 30 กันยายน 2563 บริษัทมีส่วนแบ่งผลขาดทุนที่ยังไม่รับรู้จำนวน 429 ล้านบาท (31 มีนาคม 2563: 300 ล้านบาท)โดยเป็นส่วนแบ่งกำไร (ขาดทุน) สำหรับงวดสามเดือนและหกเดือนสิ้นสุดวันที่ 30 กันยายน 2563 จำนวน 228 ล้านบาทและ 336 ล้านบาทตามลำดับ และเป็นกำไรขาดทุนเบ็ดเสร็จอื่นสำหรับงวดสามเดือนและหกเดือนสิ้นสุดวันที่ 30 กันยายน 2563 จำนวน 11 ล้านบาทและ 93 ล้านบาทตามลำดับ

ส่วนแบ่งกำไร (ขาดทุน) จากเงินลงทุนในบริษัท พีที อินโด ลิเบอร์ตี้ เท็กซ์ไทล์ บริษัท ไทย อคริลิค ไฟเบอร์ จำกัด Aditya Birla Elyaf Sanayi Ve Ticaret Anonim Sirketi บริษัท เอวี กรุ๊ป เอ็นบี อิงค์ และ AV Terrace Bay Inc. สำหรับงวดสามเดือนและหกเดือนสิ้นสุดวันที่ 30 กันยายน 2563 คำนวณขึ้นจากงบการเงินที่จัดทำโดยฝ่ายบริหารของบริษัทเหล่านั้น โดยยังไม่ผ่านการสอบทานจากผู้สอบบัญชีของบริษัทดังกล่าว อย่างไรก็ตาม ฝ่ายบริหารของบริษัทเชื่อว่างบการเงินดังกล่าวไม่มีความแตกต่างอย่างเป็นสาระสำคัญหากได้ถูกสอบทานโดยผู้สอบบัญชีของบริษัทร่วม

1. **ที่ดิน อาคารและอุปกรณ์**

การซื้อ จำหน่าย และโอนที่ดิน อาคารและอุปกรณ์ระหว่างงวดหกเดือนสิ้นสุดวันที่ 30 กันยายน 2563 มีดังนี้

|  | **งบการเงินที่แสดงเงินลงทุนตามวิธีส่วนได้เสีย/งบการเงินเฉพาะกิจการ** | | |
| --- | --- | --- | --- |
|  | การซื้อและ  การโอนเข้า - ราคาทุน |  | การจำหน่าย  และการโอนออก -ราคาตามบัญชีสุทธิ | |
|  | *(พันบาท)* | | | |
| เครื่องจักรและอุปกรณ์ | 51,165 |  | 13 | |
| เครื่องตกแต่ง ติดตั้งและอุปกรณ์สำนักงาน | 47 |  | - | |
| คอมพิวเตอร์ | 88 |  | - | |
| สินทรัพย์ระหว่างก่อสร้างและติดตั้ง | 28,420 |  | 46,122 | |
| **รวม** | **79,720** |  | **46,135** | |

1. **ส่วนงานดำเนินงานและการจำแนกรายได้**

*ส่วนงานดำเนินงาน*

บริษัทดำเนินกิจการในส่วนงานทางธุรกิจเดียวคือการผลิตและจำหน่ายเส้นใยประดิษฐ์เรยอนและผลพลอยได้ โดยเป็นการขายทั้งในประเทศและต่างประเทศ บริษัทดำเนินธุรกิจในส่วนงานทางภูมิศาสตร์เดียวคือในประเทศไทย ดังนั้นรายได้ กำไรจากการดำเนินงานและสินทรัพย์ทั้งหมด ที่แสดงในงบการเงินจึงเกี่ยวข้องกับส่วนงานทางธุรกิจและส่วนงานทางภูมิศาสตร์เดียวตามที่กล่าวข้างต้น

*การจำแนกรายได้*

บริษัทมีฐานการดำเนินธุรกิจอยู่ในประเทศไทย โดยส่วนใหญ่ของสินค้าที่ผลิตได้ส่งไปจำหน่ายในต่างประเทศโดยตรงผ่านทางลูกค้าภายนอกและบริษัทที่เกี่ยวข้องกัน จังหวะเวลาในการรับรู้รายได้คือ ณ เวลาใดเวลาหนึ่ง

ในการนำเสนอการจำแนกส่วนงานภูมิศาสตร์ รายได้แยกตามเขตภูมิศาสตร์ได้กำหนดจากสถานที่ตั้งของลูกค้า

|  |  |  |  |
| --- | --- | --- | --- |
|  | **งบการเงินที่แสดงเงินลงทุนตามวิธีส่วนได้เสีย/งบการเงินเฉพาะกิจการ** | | |
| ***สำหรับงวดสามเดือนสิ้นสุดวันที่ 30 กันยายน*** | 2563 |  | 2562 |
|  | *(พันบาท)* | | |
| **ข้อมูลทางภูมิศาสตร์** |  |  |  |
| สหรัฐอเมริกา | 320,801 |  | 204,577 |
| ตุรกี | 129,683 |  | 480,564 |
| ปากีสถาน | 120,569 |  | 244,181 |
| สหราชอาณาจักร | 117,807 |  | - |
| จีน | 105,885 |  | 190,073 |
| ไทย | 102,525 |  | 246,176 |
| อิสราเอล | 90,360 |  | 98,393 |
| สเปน | 58,317 |  | 13,144 |
| เวียดนาม | 32,929 |  | 39,675 |
| อินเดีย | 23,117 |  | 16,601 |
| อื่น ๆ | 227,277 |  | 477,360 |
| **รวม** | 1,329,270 |  | 2,010,744 |

|  | **งบการเงินที่แสดงเงินลงทุนตามวิธีส่วนได้เสีย/งบการเงินเฉพาะกิจการ** | | |
| --- | --- | --- | --- |
| ***สำหรับงวดหกเดือนสิ้นสุดวันที่ 30 กันยายน*** | 2563 |  | 2562 |
|  | *(พันบาท)* | | |
| **ข้อมูลทางภูมิศาสตร์** |  |  |  |
| สหรัฐอเมริกา | 597,165 |  | 356,290 |
| ตุรกี | 341,503 |  | 850,233 |
| สหราชอาณาจักร | 240,919 |  | - |
| ปากีสถาน | 218,697 |  | 604,742 |
| อิสราเอล | 204,467 |  | 166,194 |
| ไทย | 197,519 |  | 470,012 |
| จีน | 131,752 |  | 451,782 |
| สเปน | 105,674 |  | 56,021 |
| เวียดนาม | 93,441 |  | 73,344 |
| อินเดีย | 70,777 |  | 41,671 |
| อื่น ๆ | 379,364 |  | 948,427 |
| **รวม** | 2,581,278 |  | 4,018,716 |

1. **ภาษีเงินได้**

การรับรู้ค่าใช้จ่ายภาษีเงินได้ขึ้นอยู่กับการประมาณการที่ดีที่สุดของฝ่ายบริหารเกี่ยวกับอัตราภาษีเงินได้ประจำปีถัวเฉลี่ยถ่วงน้ำหนักที่คาดไว้สำหรับปีทางการเงินเต็มปีที่ใช้กับรายได้ก่อนภาษีเงินได้ของงวดระหว่างกาล อัตราภาษีเงินได้ที่แท้จริงของบริษัทสำหรับงวดหกเดือนสิ้นสุดวันที่ 30 กันยายน 2563 และ 2562 ในงบการเงินที่แสดงเงินลงทุนตามวิธีส่วนได้เสียคือร้อยละ -6 และร้อยละ -3 ตามลำดับ *(งบการเงินเฉพาะกิจการสำหรับงวดหกเดือนสิ้นสุดวันที่ 30 กันยายน 2563 และ 2562: ร้อยละ -30 และร้อยละ -145 ตามลำดับ)* ทั้งนี้อัตราภาษีเงินได้ที่แท้จริงแตกต่างจากอัตราภาษีเงินได้นิติบุคคลมีสาเหตุหลักจากความแตกต่างระหว่างการรับรู้รายได้และค่าใช้จ่ายทั้งทางบัญชีและทางภาษีบางรายการโดยเฉพาะอย่างยิ่งในเรื่องเกี่ยวกับกำไรที่ยังไม่เกิดขึ้นจริงจากสินทรัพย์ทางการเงินไม่หมุนเวียนอื่น

1. **เครื่องมือทางการเงิน**

***มูลค่าตามบัญชีและมูลค่ายุติธรรม***

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรมสำหรับเครื่องมือทางการเงินที่วัดมูลค่าด้วยมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่ไม่ได้วัดมูลค่าด้วยมูลค่ายุติธรรมหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ | | | | | | | | | | | | | | | |
|  |  | **มูลค่าตามบัญชี** | | | | | | | |  | | | **มูลค่ายุติธรรม** | | | | |
| **ณ วันที่ 30 กันยายน 2563** | *หมายเหตุ* |  | มูลค่ายุติธรรมผ่านกำไรหรือขาดทุน |  | มูลค่ายุติธรรมผ่านกำไรขาดทุนเบ็ดเสร็จอื่น |  | ราคาทุนตัดจำหน่าย  - สุทธิ |  | รวม | |  | ระดับ 1 | |  | ระดับ 2 |  | ระดับ 3 |
|  |  | *(พันบาท)* | | | | | | | | | | | | | | | |
| ***สินทรัพย์ทางการเงิน*** |  |  |  |  |  |  |  |  |  | |  |  | |  |  |  |  |
| สินทรัพย์ทางการเงินไม่หมุนเวียนอื่น |  |  |  |  |  |  |  |  |  | |  |  | |  |  |  |  |
| ตราสารทุน | *7* |  | - |  | 1,108,945 |  | - |  | 1,108,945 | |  | 1,061,836 | |  | - |  | 47,109 |
| ตราสารหนี้ | *7* |  | - |  | - |  | 401,576 |  | 401,576 | |  | - | |  | 52,422 |  | 349,154 |
| **รวมสินทรัพย์ทางการเงิน** |  |  | **-** |  | **1,108,945** |  | **401,576** |  | **1,510,521** | |  |  | |  |  |  |  |
|  |  |  |  |  |  |  |  |  |  | |  |  | |  |  |  |  |
| ***หนี้สินทางการเงิน*** |  |  |  |  |  |  |  |  |  | |  |  | |  |  |  |  |
| หนี้สินทางการเงินไม่หมุนเวียนอื่น |  |  |  |  |  |  |  |  |  | |  |  | |  |  |  |  |
| หนี้สินอนุพันธ์ |  |  | **2,446** |  | **-** |  | **-** |  | **2,446** | |  | - | |  | 2,446 |  | - |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  | งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ | | | | | | | | |
|  |  | มูลค่าตามบัญชี |  | มูลค่ายุติธรรม | | | | | | |
|  |  |  | ระดับ 1 |  | ระดับ 2 |  | ระดับ 3 |  | รวม |
|  |  |  |  | *(พันบาท)* | | | | |  |  |
| **30 กันยายน 2563** |  |  |  |  |  |  |  |  |  |  |
| ***สินทรัพย์ทางการเงิน*** |  |  |  |  |  |  |  |  |  |  |
| เงินลงทุนในหลักทรัพย์เผื่อขาย |  |  |  |  |  |  |  |  |  |  |
| ตราสารทุน |  | 715,493 |  | 715,493 |  | - |  | - |  | 715,493 |
| เงินลงทุนระยะยาวอื่น |  | 989,276 |  | - |  | 52,422 |  | 936,854 |  | 989,276 |
| **รวมสินทรัพย์ทางการเงิน** |  | **1,704,769** |  | **715,493** |  | **52,422** |  | **936,854** |  | **1,704,769** |
|  |  |  |  |  |  |  |  |  |  |  |
| ***หนี้สินทางการเงิน*** |  |  |  |  |  |  |  |  |  |  |
| หนี้สินอนุพันธ์ |  | 23,493 |  | - |  | 23,493 |  | - |  | 23,493 |
| **รวมหนี้สินทางการเงิน** |  | **23,493** |  | **-** |  | **23,493** |  | **-** |  | **23,493** |

**เครื่องมือทางการเงินที่วัดมูลค่าด้วยมูลค่ายุติธรรม**

| **ประเภท** |  | **เทคนิคการประเมินมูลค่า** |
| --- | --- | --- |
| เงินลงทุนในตราสารทุนที่ไม่อยู่ในความต้องการของตลาด |  | มูลค่าสินทรัพย์สุทธิที่รายงานล่าสุด รวมถึงพิจารณาความน่าเชื่อถือและความเหมาะสมของปัจจัยต่าง ๆ ในการประเมิน |
| ตราสารทุนที่อยู่ในความต้องการของตลาด |  | ราคาเสนอซื้อในตลาดที่มีสภาพคล่อง |
| สัญญาซื้อขายเงินตราต่างประเทศล่วงหน้า |  | *การกำหนดราคาสัญญาซื้อขายล่วงหน้า:* มูลค่ายุติธรรมอ้างอิงราคาซื้อขายสัญญาซื้อขายเงินตราต่างประเทศล่วงหน้า ณ วันที่รายงาน และมูลค่าปัจจุบันคำนวณโดยอ้างอิงจากเส้นอัตราผลตอบแทนของหลักทรัพย์ที่มีสินเชื่อคุณภาพดีในสกุลเงินที่เกี่ยวข้อง |
| เงินลงทุนในพันธบัตรรัฐบาลที่รัฐบาลค้ำประกันซึ่งจัดประเภทเป็นสินทรัพย์ทางการเงินที่วัดมูลค่าด้วยราคาทุนตัดจำหน่าย |  | เส้นอัตราผลตอบแทนพันธบัตรรัฐบาลของสมาคมตลาดตราสารหนี้ไทย ณ วันที่รายงาน |

***ความเสี่ยงทางด้านเครดิต***

ค่าเผื่อผลขาดทุนจากการด้อยค่าของลูกหนี้การค้าประมาณการโดยพิจารณาผลขาดทุนด้านเครดิตที่คาดว่าจะเกิดขึ้นตลอดอายุ ผลขาดทุนด้านเครดิตของสินทรัพย์ทางการเงินเหล่านี้ประมาณการโดยอ้างอิงข้อมูลผลขาดทุนด้านเครดิตจากประสบการณ์ในอดีต ปรับปรุงด้วยปัจจัยที่เกี่ยวข้องโดยตรงกับลูกหนี้และประเมินสภาวะเศรษฐกิจที่เกิดขึ้นในปัจจุบันและที่คาดการณ์ว่าจะเกิดขึ้นในอนาคต

| ***ลูกหนี้การค้าและลูกหนี้หมุนเวียนอื่น*** | **งบการเงินที่แสดงเงินลงทุนตามวิธีส่วนได้เสีย/งบการเงินเฉพาะกิจการ** | | |
| --- | --- | --- | --- |
|  | ลูกหนี้การค้า |  | มูลค่ารวม  ตามบัญชี |
|  | *(พันบาท)* | | |
| ***ณ วันที่ 30 กันยายน 2563*** |  | | |
| ยังไม่ถึงกำหนดชำระ | 945,133 |  | 945,133 |
| เกินกำหนดชำระ |  |  |  |
| 1 - 30 วัน | 44,000 |  | 44,000 |
| 31 - 90 วัน | 2,941 |  | 2,941 |
| 91 - 180 วัน | 72,331 |  | 72,331 |
| 181 - 365 วัน | 47,734 |  | 47,734 |
| **รวม** | **1,112,139** |  | **1,112,139** |
| ลูกหนี้อื่น - ดอกเบี้ยค้างรับ | 7,422 |  | 7,422 |
| *หัก* ค่าเผื่อผลขาดทุนจากการด้อยค่า | - |  | - |
| **สุทธิ** | **1,119,561** |  | **1,119,561** |

| ***ลูกหนี้การค้าและลูกหนี้หมุนเวียนอื่น*** | **งบการเงินที่แสดงเงินลงทุนตามวิธีส่วนได้เสีย/**  **งบการเงินเฉพาะกิจการ** |
| --- | --- |
|  | *(พันบาท)* |
| ***ณ วันที่ 31 มีนาคม 2563*** |  |
| ยังไม่ครบกำหนดชำระ | 957,612 |
| เกินกำหนดชำระ |  |
| น้อยกว่า 1 เดือน | 82,809 |
| 1 - 3 เดือน | 4,805 |
| 3 - 6 เดือน | 57,223 |
| 6 - 12 เดือน | 237 |
| **รวม** | **1,102,686** |
| ลูกหนี้อื่น - ดอกเบี้ยค้างรับ | 11,292 |
| *หัก* ค่าเผื่อหนี้สงสัยจะสูญ | - |
| **สุทธิ** | **1,113,978** |

บริษัทมีความเสี่ยงด้านเครดิตจากลูกหนี้การค้าจำกัด บริษัทไม่จำเป็นต้องตั้งค่าเผื่อหนี้สงสัยจะสูญเนื่องจากไม่มี

หนี้สูญและลูกหนี้ค้างนานในอดีต

***ฐานะเปิดต่อความเสี่ยงจากเงินตราต่างประเทศ***

|  | **งบการเงินที่แสดงเงินลงทุนตามวิธีส่วนได้เสีย/งบการเงินเฉพาะกิจการ** | | | | | | |
| --- | --- | --- | --- | --- | --- | --- | --- |
| ***ณ วันที่ 30 กันยายน 2563*** | เงินเหรียญสหรัฐอเมริกา |  | เงินยูโร |  | เงินหยวน |  | รวม | |
|  | *(ล้านบาท)* | | | | | | |
| ลูกหนี้การค้า | 752 |  | 107 |  | 187 |  | 1,046 | |
| เจ้าหนี้การค้า | (442) |  | (6) |  | - |  | (448) | |
| **ยอดบัญชีในงบแสดงฐานะการเงิน**  **ที่มีความเสี่ยง - สุทธิ** | **310** |  | **101** |  | **187** |  | **598** | |
| ประมาณการยอดขายสินค้า | 2,229 |  | 209 |  | 183 |  | 2,621 | |
| ประมาณการยอดซื้อสินค้า | (1,205) |  | (37) |  | - |  | (1,242) | |
| **ยอดรวมความเสี่ยงทั้งสิ้น - สุทธิ** | **1,334** |  | **273** |  | **370** |  | **1,977** | |
|  |  |  |  |  |  |  |  | |
| สัญญาซื้อเงินตราต่างประเทศ | - |  | - |  | - |  | - | |
| สัญญาขายเงินตราต่างประเทศ | (583) |  | (115) |  | - |  | (698) | |
| **ยอดความเสี่ยงคงเหลือสุทธิ** | **751** |  | **158** |  | **370** |  | **1,279** | |

1. **ภาระผูกพันกับบุคคลหรือกิจการที่ไม่เกี่ยวข้องกันและหนี้สินที่อาจเกิดขึ้น**

|  |  |
| --- | --- |
|  | งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ |
|  | 30 กันยายน 2563 |
|  | *(ล้านบาท)* |
| ***ภาระผูกพันรายจ่ายฝ่ายทุน*** |  |
| เครื่องจักรและอุปกรณ์ | 13 |
| **รวม** | **13** |
|  |  |
| ***จำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่า***  ***ระยะสั้นที่บอกเลิกไม่ได้*** |  |
| ภายใน 1 ปี | 1 |
| **รวม** | **1** |

***หนังสือค้ำประกัน***

ณ วันที่ 30 กันยายน 2563 บริษัทมีหนังสือค้ำประกันซึ่งออกโดยธนาคารในนามบริษัทเหลืออยู่เป็นจำนวน 12 ล้านบาท *(31 มีนาคม 2562: 11 ล้านบาท)* ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของบริษัทโดยประกอบด้วยหนังสือค้ำประกันเพื่อค้ำประกันการใช้ไฟฟ้าและอื่น ๆ

***สัญญาซื้อสินค้าและบริการระยะยาว***

ณ วันที่ 30 กันยายน 2563 บริษัทมีภาระผูกพันเกี่ยวกับสัญญาซื้อสินค้าและบริการระยะยาว ดังนี้

สัญญาซื้อเยื่อกระดาษกับบริษัทที่ไม่เกี่ยวข้องกันในต่างประเทศแห่งหนึ่งและบริษัทที่เกี่ยวข้องกันในต่างประเทศแห่งหนึ่ง โดยบริษัทตกลงที่จะซื้อเยื่อกระดาษจากบริษัทดังกล่าวในปริมาณและราคาตามที่กำหนดไว้ในสัญญา สัญญาดังกล่าวมีอายุ 5 ปี และจะสิ้นสุดลงในวันที่ 30 มิถุนายน 2564

สัญญาซื้อโซดาไฟ (Caustic soda) กับบริษัทที่ไม่เกี่ยวข้องกันในประเทศไทย โดยตกลงซื้อโซดาไฟจากบริษัทดังกล่าวในปริมาณและราคาที่ระบุไว้ในสัญญา สัญญาดังกล่าวมีอายุ 3 ปี และจะสิ้นสุดในวันที่ 30 มิถุนายน 2564

สัญญาซื้อกระแสไฟฟ้ากับบริษัท กัลฟ์ เจพี เอ็นเคทู จำกัด โดยบริษัทตกลงที่จะซื้อกระแสไฟฟ้าจากบริษัทดังกล่าวเป็นจำนวน 1.1 เมกะวัตต์ต่อชั่วโมง ในราคาตามที่กำหนดไว้ในสัญญา สัญญาดังกล่าวมีอายุ 15 ปี เริ่มตั้งแต่เดือนกันยายน 2556

สัญญาการใช้สิทธิกับบริษัทที่ไม่เกี่ยวข้องกันในต่างประเทศแห่งหนึ่ง โดยบริษัทดังกล่าวตกลงที่จะให้บริการต่าง ๆ แก่บริษัท ซึ่งประกอบด้วยการให้ความรู้ทางเทคนิคและความช่วยเหลือที่เกี่ยวข้องกับการผลิตเส้นใยประดิษฐ์เรยอนและผลิตภัณฑ์ที่เกี่ยวเนื่อง โดยบริษัทนั้นจะได้รับค่าสิทธิซึ่งคำนวณตามอัตราร้อยละของยอดขายผลิตภัณฑ์ของบริษัท สัญญาดังกล่าวมีระยะเวลา 5 ปี และจะสิ้นสุดลงในวันที่ 31 มีนาคม 2567

1. **คดีความ**

ในปี 2557 และปี 2561 บริษัทได้ถูกฟ้องร้องจากกลุ่มคนสองกลุ่มในจังหวัดอ่างทอง เนื่องจากกระทำการละเมิดที่ก่อให้เกิดความรำคาญและความผิดจากการปล่อยสารพิษคาร์บอนไดซัลไฟด์ (“CS2”) และไฮโดรเจนซัลไฟด์ (“H2S”) ซึ่งเป็นสาเหตุให้กลุ่มคนเหล่านี้ได้รับความเสียหาย ศาลพบว่าบริษัทได้ติดตั้งเครื่องดักจับเขม่าก๊าซและระบบดูดซับคาร์บอนซึ่งจะขจัดก๊าซคาร์บอนไดซัลไฟด์ ซึ่งเป็นกระทบต่อสภาพแวดล้อมในระยะยาวแล้ว

ในปี 2561 ศาลจังหวัดอ่างทองมีคำสั่งให้บริษัทชดใช้ค่าเสียหายแก่กลุ่มคนกลุ่มที่หนึ่งเป็นจำนวนเงินรวม 17.7 ล้านบาท ซึ่งศาลอุทธรณ์ได้ยืนตามคำสั่งดังกล่าวโดยศาลอ้างถึงคำว่า “สุขภาพ” ภายใต้พระราชบัญญัติสุขภาพแห่งชาติซึ่งคำว่า “สุขภาพ” ก็หมายถึงสุขภาพจิตและจิตวิญญาณ ศาลวินิจฉัยว่าแม้โจทก์จะไม่สามารถพิสูจน์ค่าเสียหายที่ชัดเจนได้ แต่ศาลมีดุลยพินิจในการพิจารณาค่าเสียหายสำหรับโจทก์ตามเหตุการณ์และความร้ายแรงแห่งการละเมิดได้ ทั้งนี้ ในเดือนตุลาคม 2562 บริษัทได้ยื่นอุทธรณ์ต่อศาลฎีกาสำหรับคดีความที่กลุ่มคนกลุ่มที่หนึ่งยื่นฟ้อง

สำหรับคดีที่ฟ้องร้องโดยกลุ่มคนกลุ่มที่สอง คดีนี้ผู้ฟ้องคดีได้ยื่นฟ้องต่อศาลที่จังหวัดอ่างทองเมื่อเดือนสิงหาคม 2561 ซึ่งศาลอุทธรณ์ตัดสินเมื่อเดือนพฤษภาคม 2563 ให้สามารถดำเนินคดีแบบกลุ่มได้ และขอบเขตดังกล่าวให้รวมถึงบุคคลอื่น ๆ ที่ได้รับความเดือดร้อนจากกลิ่นของก๊าซ CS2 ก๊าซ H2S และกรดกำมะถันจากการประกอบกิจการของโรงงานของบริษัทที่อ่างทอง ปัจจุบันคดีดังกล่าวอยู่ในชั้นพิจารณาของศาลแพ่ง

ในเดือนมกราคม 2563 กลุ่มคนกลุ่มที่สามและบุคคลอีกหนึ่งรายได้ฟ้องร้องบริษัทเพื่อเรียกค่าเสียหายที่เกิดจากความเดือดร้อนเนื่องจากการปล่อยสารเคมีที่ก่อให้เกิดความเสียหายต่อกลุ่มบุคคลเหล่านี้ กลุ่มคนกลุ่มที่สามและบุคคลอีกหนึ่งรายได้เรียกร้องค่าเสียหายจากบริษัทคนละ 0.2 ล้านบาท สำหรับความเสียหายต่อสุขภาพและสวัสดิภาพ และเรียกร้องอีกคนละ 0.1 ล้านบาท สำหรับความเดือดร้อนอันเนื่องมาจากก๊าซ CS2 และก๊าซ H2S โดยค่าเสียหายที่ฟ้องร้องจากกลุ่มคนกลุ่มที่สามรวมเป็นเงินทั้งสิ้นจำนวน 16.5 ล้านบาท และค่าเสียหายที่ฟ้องร้องจากบุคคลอีกหนึ่งรายจำนวน 1.5 ล้านบาท บริษัทได้ยื่นค้านสำหรับคดีฟ้องร้องดังกล่าวในเดือนมิถุนายน 2563

บริษัทได้บันทึกประมาณการหนี้สินสำหรับค่าความเสียหายจากคดีความดังกล่าวในงบการเงินสำหรับปี 2561 เป็นจำนวนเงินประมาณ 17.7 ล้านบาทแล้ว ซึ่งฝ่ายบริหารเชื่อว่าประมาณการหนี้สิน ณ วันที่ 30 กันยายน 2563 เพียงพอสำหรับผลขาดทุนที่อาจเกิดขึ้นจากคดีดังกล่าว

1. **เงินปันผล**

เงินปันผลที่บริษัทจ่ายให้ผู้ถือหุ้น มีดังนี้

|  | วันที่อนุมัติ | กำหนดจ่าย  เงินปันผล | อัตราเงินปันผลต่อหุ้น |  | จำนวนเงิน |
| --- | --- | --- | --- | --- | --- |
|  |  |  | *(บาท)* |  | *(ล้านบาท)* |
| *ปี 2563* |  |  |  |  |  |
| เงินปันผลประจำปี | 30 กรกฎาคม 2563 | สิงหาคม 2563 | **0.05** |  | **10.08** |
|  |  |  |  |  |  |
| *ปี 2562* |  |  |  |  |  |
| เงินปันผลประจำปี | 30 กรกฎาคม 2562 | สิงหาคม 2562 | **0.70** |  | **141.09** |

1. **การจัดประเภทรายการใหม่**

รายการบางรายการในงบแสดงฐานะการเงิน ณ วันที่ 31 มีนาคม 2563 ซึ่งรวมอยู่ในงบการเงินระหว่างกาลเพื่อวัตถุประสงค์ในการเปรียบเทียบของงวดสามเดือนและงวดหกเดือนสิ้นสุดวันที่ 30 กันยายน 2563ได้มีการจัดประเภทรายการใหม่เพื่อให้สอดคล้องกับการนำเสนองบการเงินระหว่างกาลปี 2563 การจัดประเภทรายการที่มีสาระสำคัญมีดังนี้

|  |  |  |  |  |  |
| --- | --- | --- | --- | --- | --- |
|  | งบการเงินที่แสดงเงินลงทุนตามวิธีส่วนได้**เ**สีย/งบการเงินเฉพาะกิจการ | | | | |
|  | ก่อนจัดประเภทใหม่ |  | จัดประเภทใหม่ |  | หลังจัดประเภทใหม่ |
|  | *(พันบาท)* | | | | |
| ***งบแสดงฐานะการเงิน ณ วันที่***  ***31 มีนาคม 2563*** |  |  |  |  |  |
| สินทรัพย์ภาษีเงินได้รอการตัดบัญชี | 78,225 |  | (78,225) |  | - |
| หนี้สินภาษีเงินได้รอการตัดบัญชี | (146,686) |  | 78,225 |  | (68,461) |
|  |  |  |  |  |  |
| ***งบกำไรขาดทุนสำหรับงวดหกเดือนสิ้นสุดวันที่ 30 กันยายน 2562*** |  |  |  |  |  |
| รายได้ดอกเบี้ย | - |  | 32,628 |  | 32,628 |
| รายได้อื่น | 36,569 |  | (32,628) |  | 3,941 |
| ต้นทุนขาย | 3,917,038 |  | (3,745) |  | 3,913,293 |
| ค่าใช้จ่ายในการบริหาร | 102,536 |  | 3,745 |  | 106,281 |
|  |  |  |  |  |  |
| ***งบกำไรขาดทุนสำหรับงวดสามเดือน สิ้นสุดวันที่ 30 กันยายน 2562*** |  |  |  |  |  |
| รายได้ดอกเบี้ย | - |  | 16,724 |  | 16,724 |
| รายได้อื่น | 18,809 |  | (16,724) |  | 2,085 |
| ต้นทุนขาย | 1,985,723 |  | (1,902) |  | 1,983,821 |
| ค่าใช้จ่ายในการบริหาร | 49,870 |  | 1,902 |  | 51,772 |

การจัดประเภทรายการใหม่นี้เนื่องจากผู้บริหารเห็นว่ามีความเหมาะสมกับธุรกิจมากกว่า